wannaphong/clean_thaiwikipedia huggingface dataset:
# ราชบุรีสเตเดียม
ราชบุรี สเตเดียม (, ชื่อเดิม: มิตรผล สเตเดียมและดราก้อน โซลาร์ ปาร์ค)เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลราชบุรี มีความจุทั้งหมด 13,000 ที่นั่ง ซึ่งสร้างด้วยงบประมาณสูงกว่า 300 ล้านบาท โครงสร้างประกอบด้วยเหล็กเป็นส่วนใหญ่ เริ่มก่อสร้างเมื่อปี พ.ศ. 2558 ตั้งอยู่บนทางหลวง 3208 ตำบลเจดีย์หัก อำเภอเมืองราชบุรี ซึ่งห่างจากตัวเมืองเพียง 3 กิโลเมตร ซึ่งเส้นทางนี้สามารถไปอำเภอสวนผึ้งได้อีกด้วย และเปิดใช้งานครั้งแรกในศึกไทยลีก ฤดูกาล 2559 นัดที่ราชบุรีพบกับอาร์มี่ ยูไนเต็ด เมื่อวันที่ 29 มิถุนายน พ.ศ. 2559 พีแอลทีไฟเขียวราชบุรีประเดิมสนามรับมืออาร์มี่ เว็บไซต์สยามกีฬา

ในฤดูกาล 2565–66 สโมสรฟุตบอลราชบุรีได้แถลงข่าวเกี่ยวกับการที่กลุ่มมิตรผลได้ยกเลิกเป็นผู้สนับสนุนหลักให้กับทีม เป็นการสิ้นสุดหลังจากร่วมงานกันนานกว่า 11 ปีแยกทางมิตรผล! ฟลุค คอนเฟิร์มใช้ชื่อ "ราชบุรี เอฟซี" - เตรียมเปิดตัวผู้สนับสนุนใหม่ ทำให้ทางสโมสรจะเปลี่ยนไปใช้ชื่อสนามว่า ดราก้อน โซลาร์ ปาร์ค ก่อนหน้านี้ แล้วเปลี่ยนอีกครั้งเนื่องจากบริษัท ดราก้อนเอ็นเนอร์จี เทคโนโลยีแอนด์ ออแกไนท์เซอร์ จำกัด ผู้สนับสนุนรายเดิมของชื่อหมดสัญญาลงในวันที่ 30 กันยายน 2567 และไม่ได้มีการต่อสัญญาใหม่จึงเปลี่ยนเป็น  ราชบุรี  สเตเดียมราชบุรีแถลงเปิดตัวสโมสรตั้งเป้าคว้าแชมป์บอลถ้วยพร้อมเปลี่ยนชื่อสนามเหย้าใหม่โดยอัฒจันทร์มี 3 ด้าน ประกอบด้วย
 อัฒจันทร์ทิศใต้ (ไม่มีหลังคา หลังประตูและติดถนน)
 อัฒจันทร์ทิศตะวันตก (เป็นอาคารที่ทำการด้านหน้า) ซึ่งเป็นอัฒจันทร์หลัก
 อัฒจันทร์ทิศตะวันออก (มีหลังคาและติดถนน) เป็นอาคารฟิสเนส ซึ่งจะมีการจัดสรรพื้นที่ในการเชียร์ให้กับแฟนบอลฝั่งทีมเยือน
 ในส่วนของทิศเหนือ ไม่มีอัฒจันทร์เนื่องจากเป็นอาคารน้ำบาดาล

 เหตุการณ์สำคัญ 
 กีฬาเยาวชนแห่งชาติ 
 พิธีเปิด-ปิดกีฬาเยาวชนแห่งชาติ ครั้งที่ 39 21 มีนาคม พ.ศ. 2567 และ 31 มีนาคม พ.ศ. 2567
 ฟุตบอล 
 ช้าง เอฟเอคัพ 2566–67 รอบชิงชนะเลิศ 15 มิถุนายน พ.ศ. 2567

 สมุดภาพ
# อ่าวอัลอะเกาะบะฮ์
อ่าวอัลอะเกาะบะฮ์ , หรือ อ่าวเอลัต  เป็นอ่าวที่อยู่ทางเหนือของทะเลแดง ติดกับคาบสมุทรไซนายทางตะวันออกและคาบสมุทรอาหรับทางตะวันตก อ่าวด้านตะวันตกของอ่าวแห่งนี้คือ อ่าวสุเอซ (Gulf of Suez)

อ่าวอัลอะเกาะบะฮ์มีความลึกสูงสุด 1,850 เมตร (1.15 ไมล์) มีความกว้างจากจุดที่กว้างที่สุด 24 กิโลเมตร (15 ไมล์) และมีความยาวถึงส่วนปลายคือช่องแคบติราน (Straits of Tiran) ประมาณ 160 กิโลเมตร (99 ไมล์) ชายฝั่งของอ่าวแห่งนี้อยู่ในสี่ประเทศคือ อียิปต์ อิสราเอล จอร์แดนและซาอุดีอาระเบีย มีเมืองท่องเที่ยวและเมืองท่าอย่างฏอบา (Taba) ในอียิปต์, เอลัต (Eilat) ในอิสราเอล และอัลอะเกาะบะฮ์ (Aqaba) ในจอร์แดนGulf of Aqaba - New World Encyclopedia

มีบันทึกตั้งแต่สมัยราชวงศ์ที่สี่แห่งอียิปต์ว่าอ่าวอัลอะเกาะบะฮ์เป็นจุดสำคัญแห่งหนึ่งของการค้าขายในภูมิภาค มีการบันทึกในอีกหลายราชวงศ์ของอียิปต์ถึงการเดินทางข้ามทะเลแดงไปทำการค้ากับอาณาจักรพันต์ (Punt) นอกจากนี้เมืองอายลา (Ayla; ปัจจุบันคือเมืองอัลอะเกาะบะฮ์) ยังเป็นเมืองที่ทำการค้ากับชาวแนบาเทีย (Nabataeans) ต่อมาชาวโรมันได้สร้างเส้นทาง Via Traiana Nova ทำให้การค้าระหว่างแอฟริกากับเลแวนต์สะดวกขึ้นKing's Highway | ancient road, Middle East | Britannica.com

ในปัจจุบัน อ่าวอัลอะเกาะบะฮ์เป็นจุดที่นักท่องเที่ยวนิยมมาดำน้ำเพื่อชมปะการัง ซากเรืออับปางและสัตว์น้ำGulf of Aqaba - World Atlas ประมาณการว่ามีนักดำน้ำ 250,000 คนต่อปี คิดเป็น 10% ของรายได้จากการท่องเที่ยวในบริเวณนี้Artificial Reefs and Dive Tourism in Eilat, Israel, Dan Wilhelmsson, Marcus C. Öhman , Henrik Ståhl and Yechiam Shlesinger, Ambio, Vol. 27, No. 8, Building Capacity for Coastal Management (Dec., 1998), pp. 764-766 Published by: Allen Press on behalf of Royal Swedish Academy of Sciences . the United Nations Environment Programme. Retrieved on December 17. 2014 นอกจากนี้ยังมีสถานที่ท่องเที่ยวอื่น ๆ เช่น หุบเขาวาดีรัม (Wadi Rum) ซากเมืองอายลาและสนามรบของยุทธการอัลอะเกาะบะฮ์ (Battle of Aqaba) ในสงครามโลกครั้งที่หนึ่ง
# ปา-กว้าจ่าง
ฝ่ามือแปดทิศ หรือ ปา-กว้าจ่าง (อักษรจีนตัวเต็ม: 八卦掌, พินอิน: Bāguà Zhǎng, อังกฤษ: Ba Gua Zhang, Pa Kua Chang) ปา-กว้าจ่างแปลตรงตัวได้ความว่าแปดทิศ เป็นหนึ่งในสามศิลปะป้องกันตัวแขนงหลักของบู๊ตึ้ง โดยอีกสองแขนงคือไทเก็กและสิ่งอี้เฉวียน ปา-กว้าจ่างมีชื่อเสียงด้านลักษณะที่เป็นการหลบหลีกและจู่โจมด้วยมือที่แบอยู่ ลักษณะที่โดดเด่นของ ปา-กว้าจ่าง อีกประการคือการเดินเป็นวงกลมการขยับร่างกายเป็นเกลียว การเคลื่อนไหวเป็นเกลียวแบบนี้มีข้อได้เปรียบในการรับมือกับคู่ต่อสู้หลายคน คู่ต่อสู้ติดอาวุธ และใช้ทักษะในการตอบโต้พลกำลัง 

การฝึกฝนของ ปา-กว้าจ่าง กำหนดให้ผู้ฝึกเดินเป็นวงกลม โดยผู้ฝึกจะต้องสามารถโคจรและหมุนร่างกายของตนเองได้อย่างต่อเนื่อง นอกจากนั้นการเรียนรู้ทิศทั้งแปดทิศของ ปา-กว้าจ่าง จะทำให้ผู้ฝึกสามารถจู่โจมและตั้งรับการโจมตีจากทุกทิศทาง ปา-กว้าจ่าง ใช้แรงจากการหมุนมือที่แบอยู่ทางแนวตั้งอย่างต่อเนื่อง ผู้ฝึกจะขยับร่างกายอยู่เสมอเพื่อที่จะทำให้คู่ต่อสู้เสียสมดุล

จุดกำเนิดของปา-กว้าจ่างเป็นที่ทราบว่าต๋ง ไห่ชฺวัน ได้รับการถ่ายทอดวิชามาจากนักพรตบนเขาจิ่วหลงและต่อมาได้สร้างระบบการต่อสู้มาเป็นวิชามวย ทำให้ต๋ง ไห่ชฺวัน ได้ชื่อว่าเป็นผู้ก่อตั้งวิชาปา-กว้าจ่าง

สำหรับประเทศไทย ปา-กว้าจ่างหรือฝ่ามือแปดทิศยังเป็นศิลปะป้องกันตัวที่ยังค่อนข้างใหม่มาก เพราะตามปกติแล้วศิลปะการป้องกันตัวของจีนที่มาสู่ไทยนั้นส่วนมากเป็นวิชามวยทางใต้ของประเทศจีน ในขณะที่ปา-กว้าจ่างเป็นวิชามวยทางเหนือ ปัจจุบันสถานที่ฝึกสอนวิชาปา-กว้าจ่างในไทยมีเพียงสองที่คือที่ศูนย์บูรณาการศาสตร์และภูมิปัญญาโบราณ และที่สวนลุมพินีเท่านั้น
# บ้านนาเล
บ้านนาเล เป็นหมู่บ้านในแขวงไชยบุรี ประเทศลาว ตั้งอยู่ตามถนนสายหลัก (ทางหลวงหมายเลข 4 ทางใต้ของบ้านนาเข็มและเมืองผิง)
# ประธานาธิบดีติมอร์-เลสเต
ประธานาธิบดีติมอร์-เลสเต  เป็นประมุขแห่งรัฐของประเทศติมอร์-เลสเต เป็นตำแห่งทางพิธีการ มีอำนาจบริหารอย่างจำกัด อย่างไรก็ตาม ประธานาธิบดียังเป็นหัวหน้าโดยตำแหน่งของคณะกรรมการกฤษฎีกา สามารถยับยั้งกฎหมายและเป็นผู้บัญชาการทหารสูงสุดของกองกำลังป้องกันตนเองติมอร์-เลสเต

รายชื่อประธานาธิบดี
พรรคการเมือง
 
 
 

ฝ่ายอื่น ๆ
 

สัญลักษณ์
 † ถูกลอบสังหาร
ช่วงสงครามประกาศเอกราช
ลำดับภาพชื่อเลือกตั้งดำรงตำแหน่งพรรคเริ่มต้นสิ้นสุดรวม 1 80px ฟรังซิชกู ชาวีแอร์ ดู อามารัล — 28 พฤศจิกายน ค.ศ. 1975 7 ธันวาคม ค.ศ. 1975  เฟรตีลิน 2 80px นีกูเลา ดุช ไรช์ ลูบาตู 7 ธันวาคม ค.ศ. 1975 31 ธันวาคม ค.ศ. 1978†  เฟรตีลิน

หลังได้รับเอกราช
ลำดับภาพชื่อเลือกตั้งดำรงตำแหน่งพรรคเริ่มต้นสิ้นสุดรวม 3 80px ชานานา กุฌเมา 2002 20 พฤษภาคม ค.ศ. 2002 20 พฤษภาคม ค.ศ. 2007  อิสระ 4 80px ฌูแซ รามุช-ออร์ตา 2007 20 พฤษภาคม ค.ศ. 2007 20 พฤษภาคม ค.ศ. 2012  ปี อิสระ – 80px วีเซงตือ กูแตรึช — 11 กุมภาพันธ์ ค.ศ. 2008 13 กุมภาพันธ์ ค.ศ. 2008  CNRT – 80px ฟืร์นังดู ดือ อาราอูฌู 13 กุมภาพันธ์ ค.ศ. 2008 17 เมษายน ค.ศ. 2008  PD 5 80px ตาอูร์ มาตัน รูอัก 2012 20 พฤษภาคม ค.ศ. 2012 20 พฤษภาคม ค.ศ. 2017  ปี อิสระ 6 80px ฟรังซิชกู กูแตรึช 2017 20 พฤษภาคม ค.ศ. 2017 20 พฤษภาคม ค.ศ. 2022  ปี เฟรตีลิน 7 80px ฌูแซ รามุช-ออร์ตา 2022 20 พฤษภาคม ค.ศ. 2022 ดำรงตำแหน่ง  CNRT

ดูเพิ่ม
 ประเทศติมอร์-เลสเต
 นายกรัฐมนตรีติมอร์-เลสเต

หมายเหตุ
# นายกรัฐมนตรีติมอร์-เลสเต
นายกรัฐมนตรีติมอร์-เลสเต  เป็นหัวหน้ารัฐบาลในประเทศติมอร์-เลสเต

รายชื่อ
พรรคการเมือง

ฝ่ายอื่น ๆ

นายกรัฐมนตรีติมอร์-เลสเตในช่วงสงครามประกาศเอกราช
ลำดับภาพชื่อเลือกตั้งดำรงตำแหน่งพรรคเริ่มต้นสิ้นสุดรวม 1 80px นีกูเลา ดุช ไรช์ ลูบาตู — 28 พฤศจิกายน ค.ศ. 1975 7 ธันวาคม ค.ศ. 1975  เฟรตีลิน 2  António Duarte Carvarino — ตุลาคม ค.ศ. 1977 กุมภาพันธ์ ค.ศ. 1979  เฟรตีลิน

หัวหน้าคณะรัฐมนตรีในช่วงการบริหารของสหประชาชาติ
ลำดับภาพชื่อเลือกตั้งดำรงตำแหน่งพรรคเริ่มต้นสิ้นสุดรวม – 80px มารี อัลกาตีรี 2001 20 กันยายน ค.ศ. 2001 20 พฤษภาคม ค.ศ. 2002  เฟรตีลิน

นายกรัฐมนตรีแห่งสาธารณรัฐประชาธิปไตยติมอร์-เลสเต
ลำดับภาพชื่อเลือกตั้งดำรงตำแหน่งพรรคเริ่มต้นสิ้นสุดรวม 3 80px มารี อัลกาตีรี 2001 20 พฤษภาคม ค.ศ. 2002 26 มิถุนายน ค.ศ. 2006  เฟรตีลิน 4 80px ฌูแซ รามุช-ออร์ตา — 26 มิถุนายน ค.ศ. 2006 19 พฤษภาคม ค.ศ. 2007  อิสระ 5 80px อึชตานิฌเลา ดา ซิลวา 19 พฤษภาคม ค.ศ. 2007 8 สิงหาคม ค.ศ. 2007  เฟรตีลิน 6 80px ชานานา กุฌเมา 20072012 8 สิงหาคม ค.ศ. 2007 16 กุมภาพันธ์ ค.ศ. 2015  CNRT 7 80px รุย มารีอา ดือ อาราอูฌู — 16 กุมภาพันธ์ ค.ศ. 2015 15 กันยายน ค.ศ. 2017  เฟรตีลิน  80px มารี อัลกาตีรี 2017 15 กันยายน ค.ศ. 2017 22 มิถุนายน ค.ศ. 2018  เฟรตีลิน 8 80px ตาอูร์ มาตัน รูอัก 2018 22 มิถุนายน ค.ศ. 2018 1 กรกฎาคม ค.ศ. 2023  PLP  80px ชานานา กุฌเมา 2023 1 กรกฎาคม ค.ศ. 2023 อยู่ในตำแหน่ง  CNRT

ดูเพิ่ม
 ประเทศติมอร์-เลสเต
 ประธานาธิบดีติมอร์-เลสเต

หมายเหตุ
# เอ็นอาร์เค1
เอ็นอาร์เค1 เป็นสถานีของประเทศนอร์เวย์ ดำเนินการโดยนอร์เวย์บรอดคาสติงคอร์ปอเรชัน (เอ็นอาร์เค) เป็นสถานีหลัก ทดลองออกอากาศ เมื่อวันที่ 12 มกราคม ค.ศ. 1954 และ 13 เมษายน ค.ศ. 1958 และออกอากาศอย่างเป็นทางการเมื่อวันที่ 20 สิงหาคม ค.ศ. 1960 เป็นสถานีโทรทัศน์ที่เก่าแก่และใหญ่ที่สุดในประเทศนอร์เวย์ แต่ก่อนหน้านี้มีเพียงสถานี "เอ็นอาร์เค" เพียงสถานีเดียว ก่อนที่จะแยกเป็น "เอ็นอาร์เค1" และ "เอ็นอาร์เค2" ในปี 1996 เอ็นอาร์เค ได้ออกอากาศ ในระบบ เฮสดี ด้วยความละเอียด 720p ในปี 2010
# รายชื่อแหล่งมรดกโลกในประเทศกานา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกานาทั้งสิ้น 2 แหล่ง

 สถานที่ที่ได้ขึ้นทะเบียนเป็นแหล่งมรดกโลก 
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง ป้อมและปราสาทแคว้นวอลตา แคว้นเกรตเตอร์อักกราแคว้นเซนทรัล และแคว้นเวสเทิร์น 150x150px แคว้นเกรตเตอร์อักกรา, แคว้นเซนทรัล, แคว้นวอลตา และแคว้นเวสเทิร์น วัฒนธรรม:(vi) 2522/1979 34 อาคารแบบอะชานตีดั้งเดิม 150x150px แคว้นอะชานตี วัฒนธรรม:(v) 2523/1980 35

สถานที่ที่ได้ขึ้นบัญชีรายชื่อเบื้องต้น 
ประเทศกานามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง
# รายชื่อแหล่งมรดกโลกในประเทศเลโซโท
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเลโซโททั้งสิ้น 1 แหล่ง

 สถานที่ที่ได้ขึ้นทะเบียนเป็นแหล่งมรดกโลก 
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) หมายเหตุ อ้างอิง อุทยานมาลูตี-ดราเคนส์เบิร์ก(ร่วมกับแอฟริกาใต้) 150x150px|alt=  ผสม:(i), (iii), (vii), (x)  249,313;พื้นที่กันชน 46,630  2543/2000;เพิ่มเติม 2556/2013  985

 สถานที่ที่ได้ขึ้นบัญชีรายชื่อเบื้องต้น 
ประเทศเลโซโทมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
# วานิช ไชยวรรณ
วานิช ไชยวรรณ (26 พฤศจิกายน พ.ศ. 2475 – 13 มิถุนายน พ.ศ. 2568) เป็นนักธุรกิจชาวไทย อดีตประธานกิตติคุณ และอดีตประธานกรรมการ บริษัท ไทยประกันชีวิต จำกัด (มหาชน), ผู้ก่อตั้งบริษัท ไทยเอเชีย แปซิฟิค บริวเวอรี่ จำกัด และอดีตที่ปรึกษาคณะกรรมการธนาคารไทยเครดิต

 ประวัติ 
วานิชเกิดเมื่อวันที่ 26 พฤศจิกายน พ.ศ. 2475 อาศัยอยู่ที่กรุงเทพมหานคร เดิมประกอบอาชีพค้าข้าว

วานิชเริ่มเป็นที่รู้จักจากการเข้าซื้อกิจการบริษัท ไทยประกันชีวิต จำกัด (มหาชน) บริษัทประกันชีวิตของชาวไทยแห่งแรก จากกลุ่มผู้ก่อตั้งที่เป็นกลุ่มบุคลากรและข้าราชการชั้นผู้ใหญ่ในขณะนั้น โดยเข้าซื้อเมื่อปี พ.ศ. 2513 จากนั้นได้ดำเนินการปรับโครงสร้างองค์กร รวมทั้งออกแบบกรมธรรม์ให้เข้ากับสภาพเศรษฐกิจและสังคมของประเทศไทยมากขึ้น โดยภายหลังสุดเป็นผู้ถือหุ้นประมาณ 11.278% ของไทยประกันชีวิต แบ่งเป็นทางตรง 1.12% และทางอ้อมอีก 10.158% ผ่านบริษัท วี.ซี.สมบัติ จำกัด ที่วานิชก่อตั้งเพื่อเป็นบริษัทผู้ถือหุ้นในตระกูลไชยวรรณ

ต่อมาวาณิชได้รับใบอนุญาตให้ดำเนินการผลิตและจัดจำหน่ายเบียร์ในประเทศไทย จึงต้องการหาผู้ร่วมลงทุน และในขณะนั้น เอเชีย แปซิฟิค บริวเวอรี่ ลิมิเต็ด (APB) จากประเทศสิงคโปร์ ที่ดูแลการจำหน่ายเบียร์ไฮเนเก้นในพื้นที่เอเชียแปซิฟิก กำลังต้องการขยายธุรกิจและต้องการลงทุนในประเทศไทยอยู่พอดี รวมถึงไชย ไชยวรรณ บุตรชายของเขาที่ชื่นชอบโฆษณาไฮเนเก้นตั้งแต่สมัยที่ศึกษาในต่างประเทศ วานิชและ APB จึงตกลงร่วมมือกัน และวานิชยังชักชวนบริษัท ไทยน้ำทิพย์ จำกัด ผู้เชี่ยวชาญในการผลิตเครื่องดื่ม ซึ่งมีเจ้าของคือพงส์ สารสิน นักลงทุนคนสนิทของวานิช เข้ามาร่วมลงทุนด้วยอีกรายหนึ่ง รวมถึงได้รับเงินทุนจากธนาคารทหารไทย และก่อตั้งบริษัท ไทยเอเชีย แปซิฟิค บริวเวอรี่ จำกัด ขึ้นในปี พ.ศ. 2536 เพื่อผลิตและจัดจำหน่ายเบียร์ชื่อดัง เช่น ไฮเนเก้น และ เบียร์ไทเกอร์ ในประเทศไทย

นอกจากนี้ นิตยสารฟอร์บส์ ยังจัดอันดับวานิชให้เป็นมหาเศรษฐีอันดับต้น ๆ ของประเทศไทย โดยข้อมูลล่าสุดในปี พ.ศ. 2567 วานิชอยู่ในอันดับที่ 8 ด้วยมูลค่าทรัพย์สินรวมประมาณ 3,300 ล้านดอลลาร์สหรัฐ หรือประมาณ 120,978 ล้านบาท 

ชีวิตส่วนตัว วานิชมี บุตร-ธิดา 8 คน ปัจจุบันมีบุตรบางคนที่เข้ามาบริหารงานในไทยประกันชีวิตและธนาคารไทยเครดิต เช่น
 ไชย ไชยวรรณ บุตรชาย เป็นประธานเจ้าหน้าที่บริหารของไทยประกันชีวิต
 วิญญู ไชยวรรณ บุตรชาย เป็นประธานเจ้าหน้าที่บริหารของธนาคารไทยเครดิต
 วรางค์ ไชยวรรณ บุตรสาว เป็นกรรมการและรองประธานเจ้าหน้าที่บริหารของไทยประกันชีวิต
 วีรเวท ไชยวรรณ บุตรชาย เป็นผู้ช่วยกรรมการผู้จัดการ กลุ่มธุรกิจลูกค้ารายย่อยและธนบดี ของธนาคารไทยเครดิต"Vanich Chaiyawan". 

วานิชถึงแก่อนิจกรรมด้วยโรคชรา เมื่อวันที่ 13 มิถุนายน พ.ศ. 2568 สิริอายุ 92 ปี โดยมีกำหนดการพิธีรดน้ำศพในวันที่ 16 มิถุนายน จากนั้นสวดพระอภิธรรมศพ ในวันที่ 17–22 มิถุนายน ณ ศาลากวีนิรมิต (กลางน้ำ) วัดเทพศิรินทราวาสราชวรวิหาร และมีกำหนดพระราชทานเพลิงศพในวันที่ 23 มิถุนายน ณ เมรุด้านใต้ของวัดเดียวกัน

 เครื่องราชอิสริยาภรณ์
# เฟินก้านดำใบดาว
เฟินก้านดำใบดาว  เป็นเฟินก้านดำที่มีการกระจายพันธุ์ค่อนข้างกว้าง มีรายงานพบในประเทศไทยทางภาคตะวันออกเฉียงเหนือ เช่นที่ จังหวัดเลย พบในบริเวณที่ดินได้รับแสงเป็นบางเวลา ใช้เป็นไม้ประดับ
# ดำริ น้อยมณี
ดำริ น้อยมณี เป็นอดีตรัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันท์ (ครม.40, 41) ในระหว่างปี พ.ศ. 2520 ถึงปี พ.ศ. 2523 และเป็นอดีตผู้ว่าราชการจังหวัดสมุทรสาคร

 ประวัติ 
ดำริ น้อยมณี เคยรับราชการในสังกัดกระทรวงมหาดไทย เคยได้รับแต่งตั้งให้ดำรงตำแหน่งรองอธิบดีกรมการพัฒนาชุมชน และเป็นผู้ว่าราชการจังหวัดสมุทรสาคร 

ต่อมาในปี พ.ศ. 2520 ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ และได้รับแต่งตั้งอีกครั้งในรัฐบาลคณะต่อมา นำโดยพลเอก เกรียงศักดิ์ ชมะนันทน์ กระทั่งในเดือนกุมภาพันธ์ พ.ศ. 2523 หลังการลงมติการอภิปรายไม่ไว้วางใจได้มีการปรับคณะรัฐมนตรี เขาจึงได้รับแต่งตั้งเป็นรัฐมนตรีประจำสำนักนายกรัฐมนตรีพระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และแต่งตั้งรัฐมนตรี (จำนวน ๓๗ ราย) กระทั่งเมื่อวันที่ 29 กุมภาพันธ์ของปีเดียวกัน นายกรัฐมนตรีได้ประกาศลาออกจากตำแหน่งในสภาผู้แทนราษฎร ขณะกำลังจะเริ่มประชุมสมัยสามัญสภาผู้แทนราษฎรการเมืองตำนานการเมือง พล.อ.เกรียงศักดิ์ เป็นนายกฯ คนนอกได้เพราะเสียง ส.ว.

ในปี พ.ศ. 2525 เขาได้ร่วมก่อตั้งพรรคชาติประชาธิปไตย โดยมีพลเอก เกรียงศักดิ์ ชมะนันทน์ เป็นหัวหน้าพรรค และนายดำริ ได้รับแต่งตั้งเป็นกรรมการบริหารพรรคราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๔ ตอนที่ ๓ ง ฉบับพิเศษ หน้า ๓๘, ๖ มกราคม ๒๕๒๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๒๒๙ ง ฉบับพิเศษ หน้า ๓๙, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๙ ตอนที่ ๗๖ ง ฉบับพิเศษ หน้า ๒๗, ๑๒ พฤษภาคม ๒๕๑๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๗ ง ฉบับพิเศษ หน้า ๔๖, ๒๑ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๘ ตอนที่ ๗๓ ง ฉบับพิเศษ หน้า ๒, ๙ กรกฎาคม ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๗๘ ตอนที่ ๑๐๔ ง ฉบับพิเศษ หน้า ๘๒๒, ๑๕ ธันวาคม ๒๕๐๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๕ ตอนที่ ๑๐๗ ง ฉบับพิเศษ หน้า ๑๓, ๒ ตุลาคม ๒๕๒๑
# เฉิน เหยียนซี
มิเชลล์ เฉิน เฉิน เหยียนซี (ชื่อภาษาอังกฤษ: Michelle Chen) หรือชื่อเกิด เฉินเหม่ยซวน เป็นนักร้องและนักแสดงไต้หวัน บทบาทที่ทำให้เธอเริ่มเป็นที่รู้จักมากขึ้นจากการรับบทเป็นเซียวเหล่งนึ่งในมังกรหยก 2 เกิดเมื่อวันที่ 31 พฤษภาคม พ.ศ. 2526 ด้านชีวิตส่วนตัว กำลังคบหาดูใจกับเฉินเสี่ยวซึ่งรับบทเอี้ยก้วยด้วยและได้แต่งงานแล้ว

ผลงานด้านการแสดง

ภาพยนตร์
ปีชื่อภาพยนตร์ภาษาอังกฤษชื่อภาพยนตร์ภาษาจีนรับบทหมายเหตุ2009Hear Me  聽說Lin Hsiao-peng2011Tempest of First Love 初戀風暴Chuang Kai-en You Are the Apple of My Eye 那些年，我們一起追的女孩Shen Chia-yi2012The Soul of Bread  愛的麵包魂Chiu Hsiao-ping   Ripples of Desire 花漾Bai Xiaoxue  2013Together  在一起Jojo  Badges of Fury 不二神探Angela 2014Lock Me Up, Tie Him Down  完美假妻168 ReportercameoUrban Games 城市游戏Dai RuiCafé. Waiting. Love 等一個人咖啡customercameo201512 Golden Ducks  12金鴨Suk-funcameoThis Is Me 年少轻狂Qiu YingziGo Lala Go 2  杜拉拉II:追婚记 cameo2016Run for Love  奔爱Segment: "Artificial Sunlight" (人造阳光)Scandal Maker 外公芳龄38Tang Hui Ru  Morning, Paris! 巴黎早安  Pali Road Lily Zhang2017 A Rain Cloud in the Sky   

ละครโทรทัศน์
 ปี  ชื่อละครภาษาอังกฤษ  ชื่อละครภาษาจีน  รับบท  หมายเหตุ2007Why Why Love  換換愛Chiang Hsiao-nan 2008Wish to See You Again  這裡發現愛Pan Neng-hsien Miss No Good  不良笑花Chiang Mi 2010Drunken World  醉紅塵Lei Jinyi Channel-X 國民英雄Lo Shan-shan 2011Moment in Macau 鏡海風雲Ni Jingya Remember, About Us 記得，我們有約Chiang Mu-yunLin Bei 珍愛林北Lin Hsiao-ni 2014The Romance of the Condor Heroes 神鵰俠侶Xiaolongnü 2015The Legend of Qin  秦時明月Duanmu Rong
# ฝนแดงในรัฐเกรละ
ปรากฏการณ์ฝนสีแดงในรัฐเกรละ เป็นเหตุการณ์ ฝนสีเลือด (ฝนสีแดง) ที่เกิดขึ้นตั้งแต่วันที่ 25 กรกฎาคม ถึง 23 กันยายน ค.ศ. 2001 เมื่อเกิดฝนตกเป็นน้ำฝนสีแดงกระจายทั่วไปในรัฐเกรละ ทางตอนใต้ของประเทศอินเดีย ฝนย้อมเสื้อผ้าสีขาวกลายเป็นสีชมพู นอกจากนี้ยังมีรายงานพบฝนสีเหลือง สีเขียว และสีดำด้วย เคยมีรายงานว่าพบฝนมีสีใน ค.ศ. 1896 และหลังจากนั้นอีกหลายครั้ง ครั้งล่าสุดคือเดือนมิถุนายน ค.ศ. 2012 และตั้งแต่วันที่ 15 พฤศจิกายน ค.ศ. 2012 ถึง 27 ธันวาคม ค.ศ. 2012 ในบรรดาจังหวัดทางภาคตะวันออกและภาคกลางตอนบนของประเทศศรีลังกาChandra Wickramasinghe says yellow rain is young red rain before growth: 

หลังจากการตรวจสอบด้วยกล้องจุลทรรศน์ใน ค.ศ. 2001 ในช่วงแรกเชื่อกันว่าฝนมีสีเช่นนั้นเนื่องจากผลพวงจากเหตุสะเก็ดดาวระเบิดกลางอากาศ แต่จากการศึกษาที่รัฐบาลอินเดียมอบหมายให้ดำเนินการ สรุปได้ว่า ฝนมีสีเนื่องจากสปอร์ในอากาศจากสาหร่ายสีเขียวชนิดหนึ่งจากสกุล Trentepohlia ต่อมาชุดนักวิจัยต่างประเทศระบุสายพันธุ์ของสิ่งมีชีวิตนี้ว่าคือ Trentepohlia annulataBAST, F, BHUSHAN, S., JOHN A.A., ACHANKUNJU, J., PANIKKAR N.M.V., HEMETNER, C., AND STOCKER-WÖRGÖTTE, E.  European Species of Subaerial Green Alga Trentepohlia annulata (Trentepohliales, Ulvophyceae) Caused Blood Rain in Kerala, India. J Phylogen  Evolution Biol 3:144 February 2015. (PDF)

ในต้นปี ค.ศ. 2006 ฝนมีสีในรัฐเกรละได้รับความสนใจอย่างกว้างขวางเมื่อสื่อรายงานว่ากอดฟรีย์ หลุยส์ และสันโตษ กุมาร จากมหาวิทยาลัยมหาตมะ คานธี ในเมืองโกฏฏายัม (Kottayam) เสนอประเด็นที่เป็นข้อถกเถียงว่า อนุภาคมีสีนั้นเป็นเซลล์จากต่างดาวที่มีลักษณะการเจริญเติบโตแบบพิเศษPanspermia theorists say India's red rain contains life not seen on Earth . Farquhar, S. 3 September 2010 

 เหตุการณ์ 
thumb|right|120px|ตำบลโกฏฏายัมในรัฐเกรละที่ประสบเหตุฝนสีแดงบ่อยครั้งที่สุด
ฝนมีสีในรัฐเกรละเริ่มตกในวันที่ 25 กรกฎาคม ค.ศ. 2001 ในเขตโกฏฏายัมและเขตอิฑุกกิ (Idukki) ในตอนใต้ของรัฐ มีรายงานพบฝนสีเหลือง สีเขียว และสีดำด้วย เหตุการณ์ฝนสีแดงตกมีรายงานทั่วไปในเวลาสิบวันต่อมา และจากนั้นความถี่ของฝนลดลงจนถึงปลายเดือนกันยายน ตามข้อมูลของคนในท้องถิ่น ฝนมีสีที่ตกลงมาชุดแรกตกลงมาตามเสียงฟ้าร้องและฟ้าแลบ และตามด้วยต้นไม้ในป่าละเมาะสลัดใบไม้ที่ "ไหม้" เป็นสีเทาแล้วลงมา มีรายงานพบใบไม้ร่วงและบ่อน้ำหายไปและก่อตัวขึ้นในทันทีภายในบริเวณนั้นMystery of the scarlet rains and other tales  — Times of India, 6 August 2001Now wells form spontaneously in Kerala — Times of India, 5 August 2001 (from the Internet Archive) ฝนสีแดงตกลงในพื้นที่เล็ก ๆ ไม่เกิน 2-3 ตารางกิโลเมตร และบางครั้งอยู่ในเขตจำกัดมากจนอาจมีฝนปกติตกลงห่างจากฝนสีแดงออกไปเพียงไม่กี่เมตร โดยปกติฝนสีแดงตกนานไม่ถึง 20 นาที ปริมาณน้ำฝนแต่ละมิลลิลิตรบรรจุอนุภาคสีแดง 9 ล้านอนุภาค สำหรับการประมาณค่าปริมาณน้ำฝนสีแดงนอกช่วง มีการประมาณว่ามีอนุภาคสีแดง  ตกลงในรัฐเกรละ

 รายละเอียดของอนุภาค 
ของแข็งสีน้ำตาลแดงที่สกัดจากน้ำฝนสีแดงประกอบด้วยอนุภาคกลมสีแดงประมาณ 90% และสมดุลประกอบด้วยเศษผง อนุภาคในสารแขวนลอยในน้ำฝนมีส่วนทำให้น้ำฝนมีสี ซึ่งในขณะนั้นเป็นสีแดงเข้มข้น มีอนุภาคเพียงบางส่วนที่เป็นสีเหลืองอ่อน เทาอมฟ้า และเขียวอ่อน อนุภาคมีขนาด 4-10 ไมโครเมตรและเป็นทรงกลมหรือทรงรี ภาพจากกล้องจุลทรรศน์อิเล็กตรอนแสดงให้เห็นอนุภาคต่าง ๆ มีรอยกดตรงกลาง ที่กำลังขยายสูง ๆ สามารถเห็นโครงสร้างภายในอนุภาคได้
# เกาะบินตัน
เกาะบินตัน  เป็นเกาะในหมู่เกาะเรียว ประเทศอินโดนีเซีย เป็นส่วนหนึ่งของจังหวัดหมู่เกาะเรียว เป็นที่ตั้งของเมืองตันจุงปีนัง เมืองหลวงของจังหวัด ที่ตั้งอยู่ทางตอนใต้ของเกาะ และถือเป็นชุมชนใหญ่ของเกาะ

เกาะบินตันมีพื้นที่ 2,402.28 ตร.กม. (927.53 ตร. ไมล์) หากรวมกับพื้นที่ที่เป็นทะเล (มีพื้นที่เป็นร้อยละ 96 ของเกาะ) มีพื้นที่ 60,057 ตร.กม. (23,188 ตร.ไมล์) อยู่ในเขตการปกครองของอำเภอเกาะบินตัน ซึ่งเป็นหนึ่งในหกอำเภอของจังหวัดเรียว และเมืองตันจุงปีนังเป็นเขตการปกครองพิเศษของเกาะบินตัน
ประวัติศาสตร์ของเกาะบินตันย้อนไปได้ถึงต้นศตวรรษที่ 3 เกาะมีความรุ่งเรืองจากการเป็นเส้นทางการค้าระหว่างจีนกับอินเดีย ซึ่งนานนับศตวรรษอยู่ภายใต้การควบคุมของจีน อังกฤษ และต่อมาคือเนเธอร์แลนด์ และเมื่อเนเธอร์แลนด์ประกาศว่าเป็นส่วนหนึ่งของหมู่เกาะอินเดียตะวันออกของเนเธอร์แลนด์ ผ่านสนธิสัญญาอังกฤษ-เนเธอร์แลนด์ ค.ศ. 1824 ต่อมาในศตวรรษที่ 12 เกาะบินตันซึ่งอยู่บริเวณช่องแคบมะละกา เป็นที่รู้จักว่าเป็น "เกาะโจรสลัด" เนื่องจากโจรสลัดมลายูใช้เป็นสถานที่ปล้นสะดมเรือสินค้าในน่านน้ำนี้

สิงคโปร์เป็นเมืองใหญ่ที่ใกล้เกาะนี้ที่สุด โดยสามารถเดินทางจากเรือใบน้ำตื้นโดยใช้เวลา 45-50 นาที จากช่องแคบสิงคโปร์สู่พื้นที่รีสอร์ตของเกาะบินตัน ทางตะวันตกเฉียงเหนือของเกาะ บนเกาะมีชายหาด ที่มีโรงแรมและสถานพักตากอากาศนานาชาติติดกับชายหาด มีสถานพักตากอากาศที่มีชื่อเสียงอย่าง รีสอร์ตบินตัน มีพื้นที่กว่า 300 เฮกเตอร์ (740 เอเคอร์) อินโดนีเซียได้ประชาสัมพันธ์ว่าเกาะเป็นจุดหมายปลายทางที่ดีที่สุดรองจากบาหลี
อ้างอิง

บินตัน
# รายชื่อแหล่งมรดกโลกในประเทศโมร็อกโก
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโมร็อกโกทั้งสิ้น 9 แหล่ง

 สถานที่ที่ได้ขึ้นทะเบียนเป็นแหล่งมรดกโลก 
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง ย่านเมืองเก่าแฟ็ส 150px  วัฒนธรรม:(ii), (v) 280 2524/1981  170 ย่านเมืองเก่ามาร์ราคิช 150px  วัฒนธรรม:(i), (ii), (iv), (v) 1,107 2528/1985 331 กซาร์แห่งอายต์-แบน-ฮาดู 150px  วัฒนธรรม:(iv), (v) 3.03;พื้นที่กันชน 16.32 2530/1987 444 นครประวัติศาสตร์แม็กแน็ส 150px  วัฒนธรรม:(iv)  2539/1996 793 แหล่งโบราณคดีโวลูบิลิส 150px  วัฒนธรรม:(ii), (iii), (iv), (vi) 42;พื้นที่กันชน 4,200 2540/1997 836 ย่านเมืองเก่าเตตวน(เดิมเรียกว่าตีตาวิน)  150px  วัฒนธรรม:(ii), (iv), (v) 6.5 2540/1997 837 ย่านเมืองเก่าแอซาวีรา(มูกาโดร์เดิม) 150px  วัฒนธรรม:(ii), (iv) 56.7 2544/2001 753 นครโปรตุเกสแห่งมาซาเกา(แอลฌาดีดา) 150px  วัฒนธรรม:(ii), (iv) 7.5 2548/2004 1058 ราบัต เมืองหลวงสมัยใหม่และนครประวัติศาสตร์ : มรดกร่วมกัน 150px  วัฒนธรรม:(ii), (iv) 348.59 2555/2012 1401

 สถานที่ที่ได้ขึ้นบัญชีรายชื่อเบื้องต้น 
ประเทศโมร็อกโกมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 13 แห่ง